Nafarroako Parlamentuko Eledunen Batzarrak, 2019ko irailaren 16an egindako bilkuran, ondoko adierazpena onetsi zuen:

“1. Nafarroako Parlamentuak bere babes eta elkartasun osoa adierazten die iragan ostegunetik hona Valentziako eta Murtziako autonomia erkidegoak bereziki kaltetzen ari den tanta hotzaren ondorioz penintsularen hego-ekialdean gertatzen ari diren uholdeek kaltetutako pertsonei eta herriei.

2. Nafarroako Parlamentuak bere estimua eta elkartasuna adierazi nahi die fenomeno horrek eragindako hildakoen familiei, zauritutako pertsona guztiei eta gertatu diren kalte material itzelek ukitutako guztiei.

3. Nafarroako Parlamentuak erakunde eta entitate eskudunei eskatzen die ondare publikoetan gertatu diren kalteak azkar konpon ditzaten, ingurua lehenbailehen normaltasunera itzul dadin” (10-19/DEC-00051).

Iruñean, 2019ko irailaren 16an

Lehendakaria: Unai Hualde Iglesias